stanford-oval/wikipedia huggingface dataset:
הבהלה האדומה (1918–1920)

"הבהלה האדומה הראשונה" (באנגלית: First Red Scare) הוא כינוי לתסיסה אזרחית אלימה, שהתרחשה בארצות הברית בין השנים 1918–1920 וגררה עמה חשש מקריסת ארצות הברית למהפכה קומוניסטית או אנרכיסטית. הבהלה האדומה החלה עקב תסיסה אזרחית, עליית הלאומנות האמריקאית ומהפכת אוקטובר ברוסיה, שהעלתה לשלטון את הבולשביקים באחרונה. הבהלה סומנה תחילה בשביתות ממושכות של פועלים כמו גם שוטרים, הובילה עם הזמן לפרעות אלימות וללינצ'ים שהתבססו על שנאה גזעית ולבסוף גם לסדרת רציחות ומאסרים המוניים של פעילים סוציאליסטים ברחבי ארצות הברית. חוסר הפעילות של ממשל וודרו וילסון במהלך הבהלה האדומה היה גורם מרכזי בניצחון המפלגה הרפובליקנית תחת וורן הרדינג במהלך הבחירות לנשיאות בשנת 1920.
במהלך הבהלה האדומה ארגונים אנרכיסטים ביצעו סדרה ארוכה של פיגועי טרור, וחלה עלייה בהשפעתו של הקו קלוקס קלאן. במהלך המשבר, התובע הכללי של ארצות הברית, אלכסנדר מיטשל פאלמר, הנהיג מדיניות חירום לאומית נגד ארגונים פוליטיים רדיקליים שכללה חקר בלתי-חוקי של פרטים אישיים אחר אזרחים אמריקאים, מעצרים המוניים ועוד. מהגרים בעיקר מדרום אירופה הואשמו בהפצת האידאולוגיות הרדיקליות ומדיניות הממשל האמריקאית נטתה לאחר הבהלה נגד הגירה, בעיקר מאירופה, לארצות הברית. כאמור, הבהלה האדומה התרחשה במקביל לתסיסה חברתית ממושכת ובמהלכה הועברו בממשל התיקון ה-18 והתיקון ה-19 לחוקת ארצות הברית. החשש מפני התנועות הרדיקליות שומש כדי להצדיק את ההדחקה של חופש הביטוי.
לאחר הבהלה האדומה, ארגוני פועלים כגון מפלגת הלייבור האמריקאית דוכאו והוטלו תחת פיקוח ממושך מצד הממשל. האירועים גררו את הקמתו של ארגון ה-FBI אשר הוקם בשנת 1921 תחת מנהלו של ג'ון אדגר הובר, שהיה מאוכפי החוק המרכזיים במהלך הבהלה האדומה. בשנת 1919 נרצחו מעל 150 אזרחים בפיגועי טרור שבוצעו בידי אנרכיסטים. לאורך הבהלה נעצרו מעל 3,000 פעילים פוליטיים מתוכם 500 מן המורשעים גורשו מארצות הברית. בין המורשעים היו מנהיגים של ארגונים רדיקליים ובהם לואיג'י גָלֶאַני, יוג'ין דבס, ג'ון ריד ועוד. אירועי הבהלה האדומה עוררו מצב של חשש אזרחי ממושך בארצות הברית מפני ארגוני שמאל קיצוניים, אנרכיסטים, סוציאליסטים וקומוניסטים למיניהם, אשר חוזק עם הזמן והגיע לשיאו במהלך המלחמה הקרה.
ראו גם

ארצות הברית במלחמת העולם הראשונה
מקארתיזם
מהומות הגזע בשיקגו (1919)
לקריאה נוספת

Ann Hagedorn, Savage Peace: Hope and Fear in America, 1919, Simon and Schuster, 2007. ISBN 1416539719
גשר לודנדורף

| --- | --- |

 מידע כללי
 סוג:  גשר מסבך, גשר קשתי, גשר רכבת, גשר פלדה, מבנה לשעבר 
 על שם:  אריך לודנדורף 
 כתובת:  ריינלנד-פפאלץ 
 מיקום:  רמאגן 
 מדינה:  גרמניה 
 הקמה ובנייה
 תקופת הבנייה:  1916–1919 (כ־3 שנים)
 תאריך פתיחה רשמי:  1919 
 תאריך פירוק:  17 במרץ 1945 
 חומרי בנייה:  ברזל 
 עלות:  12,000,000 מארק גרמני (נכון ל־1919) 
 מידות
 אורך:  325 מ' 
 קואורדינטות:  50°34′45″N 7°14′39″E﻿ / ﻿50.579166666667°N 7.2441666666667°E﻿ / 50.579166666667; 7.2441666666667
 www.bruecke-remagen.de
  (למפת ריינלנד-פפאלץ מוגדלת) מיינץ קובלנץ טריר קייזרסלאוטרן וורמס נויוויד נוישטט שפייר פרנקנטל נורדריין-וסטפאליה הסן באדן וירטמברג  חבל הסאר  צרפת לוקס. בלגיהגשר לודנדורף(למפת ריינלנד-פפאלץ רגילה) מיינץ קובלנץ טריר קייזרסלאוטרן וורמס נויוויד נוישטט שפייר פרנקנטל נורדריין-וסטפאליה הסן באדן וירטמברג  חבל הסאר  צרפת לוקס. בלגיהגשר לודנדורף
 
הכוחות האמריקניים חוצים את גשר לודנדורף
גשר לודנדורף לאחר הכיבוש, 11/03/1945
גשר לודנדורף (בגרמנית: Ludendorff Brücke; בספרות על מלחמת העולם השנייה הוא מכונה הרבה פעמים הגשר ברמאגן) היה גשר תלוי לרוחב הריין בגרמניה, שחיבר את הערים רמאגן (Remagen) וארפל (Erpel) בין שני רכסי גבעות הנמצאים על גדות הנהר.
הגשר התפרסם בגלל הקרב שהתחולל סביבו ב־7-8 במרץ 1945 בין כוחות בעלות הברית וגרמניה הנאצית במלחמת העולם השנייה. כיבוש הגשר, שהיה היחיד מבין גשרי הריין שהיה עדיין בר שימוש באותה עת, אפשר לבעלות הברית ליצור ראש גשר ממזרח לריין ולהרחיב אותו לעמדה. הישג זה שינה את פני המערכה בחזית המערבית במלחמת העולם השנייה.
בעלות הברית היו זקוקות לאחיזה בצדו המזרחי של הריין כדי לחדש את קרב התמרון ולחסוך בחיי אדם. הכוחות הגרמנים שניסו ליצור קו הגנה לאורך הריין תוך ניצול פני השטח הקשים עשו מאמצים נואשים למנוע את כיבוש הגשר, ולאחר שזה נכבש ניסו להשמידו או לפחות לפגוע בו כדי להאט ככל האפשר את מעבר כוחות הברית לצידו המזרחי של הנהר. הגרמנים היו זקוקים לזמן נוסף כדי להצטייד ולהתחמש מחדש.
היסטוריה

הגשר נבנה בשנת 1916 במהלך מלחמת העולם הראשונה על מנת להקל על התעבורה לחזית המערבית. הגשר תוכנן על ידי קרל ויינר. אורכו היה 325 מטרים והוא נשא שתי מסילות רכבת ומעבר הולכי רגל. הגשר נקרא על שם הגנרל הגרמני ממלחמת העולם הראשונה אריך לודנדורף, שהיה אחד מהתומכים בהקמת הגשר. היה זה אחד מארבעת הגשרים שנשמר בזמן כיבוש על ידי הארמייה השלישית של צבא ארצות הברית בסוף מלחמת העולם הראשונה.
כיבוש הגשר

במהלך מבצע לאמברג'ק, ב־7 במרץ 1945, הגיעו חיילים מדיוויזיית השריון ה־9 של צבא ארצות הברית לאחד משני גשרים פגועים אך עומדים על תילם לרוחב הריין (הגשר האחר היה בווזל (Wesel)), לאחר שהמגנים הגרמניים כשלו בהריסתו, למרות מספר ניסיונות.
סמל אלכסנדר א. דרביק מהולנד, אוהיו, היה החייל האמריקני הראשון שחצה את הגשר, ובכך הוא הפך לחייל האמריקני הראשון שחצה את נהר הריין לתוך גרמניה; סגן קארל טימרמן היה הקצין הראשון שעבר על הגשר. בעיני בעלות הברית, המאורע הזה נקרא "הנס של רמאגן". גנרל דווייט אייזנהאואר אמר על הגשר כי "הוא שווה את משקלו בזהב". הגשר נשאר שלם למרות מספר ניסיונות גרמניים נוספים להרוס אותו שגרמו להחלשותו. בין היתר, נעשה במסגרת הניסיונות הגרמניים השימוש הטקטי הראשון ברקטות מסוג V-2. ב־24 השעות הראשונות לאחר כיבושו חצו את הגשר שמונת אלפים מחיילי בעלות הברית.
על אחד ממגדלי האבן נתלה שלט גדול בו נכתב "חצה את הנהר הריין ברגליים יבשות באדיבות הדיוויזיה המשוריינת ה־9". השלט נמצא כיום בתצוגה במוזיאון פטון לחיל השריון והפרשים בפורט נוקס, קנטקי, מעל טנק M26 פרשינג, מהסוג שהשתמשו בו בקרב.
תגובתו של היטלר הייתה עריכת משפט צבאי לחמישה קצינים, ארבעה מתוכם, מיור (מקביל לרב־סרן) האנס שלר, אובר-לויטננט (מקביל לסגן) קרל היינץ פטרס, מיור הרברט סטרובל ומיור אוגוסט קראפט, הוצאו להורג במהירות. החמישי, האופטמן (מקביל לסרן) ווילי בראטג', נשפט והורשע בהיעדרו, כיוון שהיה שבוי בידי האמריקנים בזמן המשפט.
בעקבות כיבוש הגשר על ידי האמריקנים החל קרב גדול שנמשך מעל שבוע ימים וכלל שימוש נרחב בארטילריה ותקיפות אוויריות, במהלכן חוסל מרבית סדר הכוחות של הלופטוואפה. פריסת הכוחות לאורך כל חזית הריין השתנתה באופן ניכר. אחת מההשלכות החשובות של הפריסה הייתה הצלחתם של כוחות בעלות הברית ליצור ראשי גשר נוספים ממזרח לריין בנקודות אחרות לאורך הנהר, תוך שימוש בגשרים צפים. הישג זה הקשה על הגרמנים לבלום את הכוחות האמריקניים בתנועתם מזרחה והאיץ את התמוטטות צבא גרמניה.
עשרה ימים לאחר כיבושו התמוטט הגשר. בהתמוטטות נהרגו 28 חיילי חיל ההנדסה של צבא ארצות הברית ו־93 חיילים נפצעו כאשר עבדו על חיזוק הגשר. בעת נפילתו של הגשר כבר הספיקו האמריקנים לבסס את עצמם בצדו המזרחי של הריין ולהקים במקום גשרים צפים נוספים.
הגשר בתקשורת ובתרבות

בסרט "אלו חיים נפלאים" (1946) של פרנק קאפרה יש סצנת קרב קצרה עם תיאור של "ארני בישופ, נהג המונית, שעזר לכבוש את גשר רמאגן".
הספר הידוע ביותר על הקרב הוא "גשר ברמאגן" משנת 1957 שנכתב על ידי הסופר האמריקאי קן הצ'לר.
בשנת 1968 דייוויד ל. וולפר הפיק סרט תעמולה אמריקני, "הגשר ברמאגן". הסרט תיאר רקע היסטורי אמיתי, אבל היה בדיוני בכל המובנים האחרים.
בנוסף, פורסם מספר רב של ספרים ומאמרים בעיתונים ומגזינים על נושא הגשר.
במשחק הווידאו "חזית פאנצר" לפלייסטיישן, גשר לודנדורף מותקף על ידי השחקן ומדגים את הבעיות האסטרטגיות של כיבוש הגשר. באחד השלבים במשחקים Call of Duty: Finest Hour וב־Call of Duty: World War 2 השחקן עוזר לשחרר את הגשר. הגשר ברמאגן מופיע גם במשחק Medal of Honor: תקיפה משותפת.
הסרט ההוליוודי "הגשר ברמאגן" צולם בשנת 1969. במגדלים ששרדו מהגשר הישן ישנו כיום מוזיאון.
הנצחה

האנס פיטר קרטן, בזמנו ראש העיר של רמאגן, שקל מזה זמן את הרעיון של בניית אנדרטה. המשא ומתן עם חברת הרכבות הפדרלית הגרמנית לבדו נמשך שבע שנים עד שהעיר יכלה לרכוש לבסוף את השטח שבעבר הכיל את מסילת הרכבת. הודעות שנשלחו לפקידים ממשלתיים בנוגע לכוונה המיועדת לשמר את מגדלי הגשר והקמה של יד זיכרון לשלום לא הניבו כל עניין.
בקיץ 1976 הוצאו מהנהר שרידיו האחרונים של הגשר. ראש העיר העביר את האבנים לגדת נהר רמאגן מתוך שאיפה למכור חתיכות קטנות מאבני הגשר כשהן נתונות בציפוי פלסטי ונושאות אישור על היותן חלק אותנטי מהגשר. ב־7 במרץ 1978, החלה מכירת האבנים, שהניבה רווחים של יותר מ־100,000 מארק גרמני (50,000 אירו בקירוב).
לא נבנה עוד גשר לרוחב נהר הריין באזור זה, בעיקר בגלל ההתנגדות של תושבי רמאגן (והאזורים שמסביבה), שטענו כי גשר הממוקם בנקודה זו לרוחב הנהר יהרוס את הנוף.
גלריה

גשר לודנדורף ב־17 במרץ 1945, 4 שעות לפני ההתמוטטות
גשר לודנדורף ב־17 במרץ 1945 לאחר ההתמוטטות
גשר לודנדורף בשנת 1950
גשר לודנדורף בשנת 2006
הערות שוליים

↑  במקור "CROSS THE RHINE WITH DRY FEET COURTESY OF 9TH ARM'D DIV"
| --- | --- |
בקרת זהויות :  GND: 4400701-2  VIAF: 234759676   WorldCat (עם VIAF): 234759676 
"חצה את הריין ברגליים יבשות, באדיבות הדיוויזיה התשיעית". השלט שנתלה על גשר לודנדורף
אלקטרון ערכיות

בכימיה, אלקטרוני ערכיות הם האלקטרונים הנמצאים ברמת האנרגיה הגבוהה ביותר של האטום. רמה זו משתנה בין אטום לאטום בהתאם לשורה של האטום בטבלה המחזורית.
אלקטרוני הערכיות חשובים בקביעת ההתנהגות של האטומים.
מספר אלקטרוני הערכיות

ניתן לדעת מהו מספר אלקטרוני הערכיות של אטום לפי הקבוצה (העמודה) אליה הוא משתייך בטבלה המחזורית.
מלבד קבוצות 3–12 החריגות (מתכות מעבר), ספרת האחדות של הקבוצה קובעת את מספר אלקטרוני הערכיות של האטום.
| סדרה כימית | אלקטרוני הערכיות |
| --- | --- |
קבוצה 1 (I) (מתכות אלקליות): 1
קבוצה 2 (II) (מתכות אלקליות עפרוריות): 2
קבוצות 3–12 (מתכות מעבר): 1-7*
קבוצה 13 (III) (קבוצת הבורון): 3
קבוצה 14 (IV) (קבוצת הפחמן): 4
קבוצה 15 (V) (קבוצת החנקן): 5
קבוצה 16 (VI) (קבוצת החמצן): 6
קבוצה 17 (VII) (קבוצת ההלוגנים): 7
קבוצה 18 (VIII or 0) (גזים אצילים): 8**
* ספירת אלקטרוני ערכיות עבור מתכות מעבר אינה בשימוש.
** מלבד הליום, שהוא בעל שני אלקטרוני ערכיות.
אלקטרוני ערכיות בתגובות כימיות

מספר האלקטרונים ברמת האנרגיה החיצונית של אטום קובע את צורת הקשר הכימי שהוא יוצר. לכן, אטומים בעלי אותו מספר של אלקטרוני ערכיות מקובצים יחד בטבלה המחזורית.
כל אטום בעל רמת אנרגיה אחרונה מלאה הוא יותר יציב ונוטה להגיב פחות. אטום יכול להגיע למצב זה בשני אופנים: אטום יכול לשתף אלקטרונים ברמה האחרונה עם אטומים אחרים (קשר קוולנטי), או שהוא יכול לקחת אלקטרונים מאטום אחר (קשר יוני). קשר יוני מסוג אחר מתקיים כאשר אטום נותן אלקטרונים שיש לו, ובכך מרוקן את רמת האנרגיה האחרונה שלו, והרמה שלפניה, שהופכת להיות רמת האנרגיה האחרונה, היא מלאה. בצורה זו אטומים נקשרים בקשרים הנקראים קשרים כימיים.
קשרים כימיים משמשים ליצירת מולקולות ותרכובות יוניות. קיימים חמישה סוגי קשרים עיקריים:
קשרים יוניים
קשרים קוולנטיים
קשרים קואורדינטיביים
קשרי מימן
קשרים מתכתיים
ראו גם

כלל האוקְׁטֵט
זבולון (לאוניד)

| --- | --- |
זבולון (לאוניד) גופשטיין, 2009
זבולון (לאוניד) גופשטיין, 2009
 לידה:  21 באפריל 1953 קייב, ברה"מ 
 פטירה:  25 בדצמבר 2015 (בגיל 62)
 הדרגה הגבוהה ביותר:  רב אמן משנת 1993
 מד כושר מרבי:  2585 (ינואר 2000)
 מד כושר נוכחי:  2,493 (נכון ל־דצמבר 2015) 
 מדינה:  אוקראינה, ישראל
 
זבולון (לאוניד) גופשטיין (21 באפריל 1953 – 25 בדצמבר 2015) היה שחמטאי אוקראיני-ישראלי בדרגת רב אמן, חבר נבחרת ישראל בשחמט, מאמן ומארגן תחרויות שחמט.
ביוגרפיה

גופשטיין השתתף מספר פעמים באליפות אוקראינה. עלה לישראל בשנת 1990. עיברת את שמו מלאוניד לזבולון. 
 השיג דרגת אמן בינלאומי בשנת 1990 (בגיל 37, הנחשב למבוגר מאוד יחסית) ובשנת 1993 הפך לרב-אמן.
נמנה עם צוות מאמניה של אלופת העולם הגיאורגית, מאיה צ'יבורדאנידזה. כמו כן, אימן בישראל, צרפת וגרמניה. חידש את פעילות השחמט בבת ים וארגן בה תחרויות שחמט.
בשנת 1993 שיחק גופשטיין באליפות אירופה לנבחרות. שיחק בליגה הלאומית בישראל מ-1998. היה פעיל עד סמוך לפטירתו בשנת 2015, בגיל 62, ממחלה קשה.
הישגים בולטים

2000 - זכה במקום שני בתחרות בינלאומית שנערכה בתל אביב.
2002 - חלק את המקום הראשון באליפות ישראל יחד עם איליה סמירין ובוריס אברוך (בתלת-קרב ביניהם ניצח סמירין וזכה בתואר, גופשטיין היה במקום השלישי).
2002 - זכה במקום שני בתחרות בינלאומית שנערכה בישראל.
2003 - זכה באליפות ישראל בשחמט מהיר.
2004 - זכה במקום ראשון באליפות בינלאומית שנערכה באשדוד.
2006 - זכה במקום שני בתחרות בינלאומית שנערכה בפתח תקווה.
2013 - זכה עם נבחרת ישראל באליפות אירופה לסניורים שנערכה בדרזדן, גרמניה (שיחק בלוח הראשון וסיים עם 7.5 נקודות מתוך 9 אפשריות).
2014 - זכה באליפות ישראל לסניורים, בשחמט קלאסי ובשחמט מהיר, שנערכה בחיפה.
הופעות באולימפיאדות

גופשטיין ייצג את ישראל פעם אחת באולימפיאדת השחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 1992 | 4 | 2485 | 5.5 מ-9 | 4+ 3= 2- | 61.1 | 11 קבוצתי, 24 אישי |
הנצחה

בשנת 2016 מועדון השחמט חיפה-נשר ערך תחרות שחמט מהיר לזכרו, בהשתתפות מספר רבי-אמנים (זכה רב-אמן סמיון דבויריס).
הערות שוליים

↑  זבולון גופשטיין באולימפיאדת מנילה 1992, באתר "אולימפבייס" (באנגלית)
רשת נקייה

בספורט קבוצתי, רשת נקייה או שער נקי (בארצות הברית: Shutout, בבריטניה: Clean sheet) הוא מצב במשחק בו קבוצה לא מצליחה להשיג נקודות. מצבים אלו אפשריים ברוב ענפי הספורט הגדולים, אך הם מאוד לא סבירים בענפי ספורט מסוימים, כמו כדורסל.
רשתות נקיות נתפסות בדרך כלל כתוצאה ממשחק הגנה יעיל, אף על פי שהתקפה יריבה חלשה עשויה להיות אשמה באותה מידה. בענפי ספורט מסוימים נספרות רשתות נקיות כסטטיסטיקות אישיות של שחקנים בודדים, במיוחד שוערים ומגישים.
פוטבול

מצב בו אין לאחת הקבוצות ניקוד בפוטבול הוא נדיר באופן יחסי, אם כי לא בלתי אפשרי. אי-ספיגת נקודות קשה בעיקר בשל ריבוי הדרכים להבקיע: קבוצות עשויות להשיג נקודות בטאצ'דאון או בשער שדה, לו יש אחוזי הצלחה גבוהים, ועל כן ההגנה לסגור בעקביות הן מסירות והן ריצות התקפיות במהלך המשחק. מתוך 2,544 משחקי עונה סדירה ב-NFL בשנים 2000–2009, ב-89 מתוכם (3.5%) אחת הקבוצות לא צברה אף ניקוד.
בליגות הנמוכות והחצי-מקצועניות, תועדו חמישה מקרים בהם קבוצה לא השיגה נקודה במשך עונה שלמה וארבעה מקרים בהם קבוצה לא ספגה ולו נקודה אחת (הארוך שבהם הוא עשרת המשחקים של פרובידנס האסקיס ב-1933).
הישג זה קשה הרבה יותר בפוטבול קנדי, בו הבקעות ותנועות התקפיות הן בדרך כלל תכופות יותר וניתן להבקיע נקודה בודדת פשוט על ידי העברת הכדור מכל נקודה במגרש אל האנד זון.
כדורגל

בכדורגל וענפי ספורט אחרים עם שוער, ניתן לומר שהשוער "שומר על רשת נקייה" אם הוא מונע מיריביו להבקיע במהלך משחק שלם. מכיוון שכדורגל הוא משחק עם תוצאות נמוכות יחסית, נפוץ שקבוצה אחת, או אפילו שתי הקבוצות, אינן מבקיעות שערים. תיאוריה לגבי מקור המונח היא שכתבי ספורט השתמשו בפיסות נייר נפרדות כדי לתעד את הפרטים הסטטיסטיים השונים של המשחק. אם קבוצה אחת לא תספוג שום שער, אז דף "פרטי השערים שספגו" של אותה קבוצה יופיע ריק, ויוותר "דף נקי" (Clean sheet). אם משחק מסתיים בתוצאה סופית של 0–0, שני הצדדים נחשבים כמי ששמרו על רשת נקייה.
הוקי קרח

בהוקי קרח, רשת נקייה (SO) נזקפת לזכותו של שוער שעוצר בהצלחה את הקבוצה השנייה מלהבקיע במהלך כל המשחק. במשחקי העונה הסדירה, אם התוצאה היא 0–0 כשהמשחק ממשיך לדו-קרב חבטות עונשין, לשני השוערים נזקפת הזכות לרשת נקייה. רשת נקייה עשויה להיות משותפת בין שני שוערים, אך לא תופיע באף אחד מהסטטיסטיקות האישיות שלהם. מחזיק השיא של מרבית הרשתות הנקיות בקריירה בעונה הסדירה בליגת ההוקי הלאומית הוא מרטן ברודר עם 125. השיא המודרני של קבוצה עם רשתות נקיות בעונה מוחזק על ידי קולומבוס בלו ג'אקטס עם 16, במהלך עונת 07–2006. במקרה שמצב של רשת נקייה מתרחש תוך שימוש במספר שוערים, הרשת הנקייה תזקף לזכות הקבוצה שהוציאה את הקבוצה היריבה. עם זאת, אף שוער לא יזכה ברשת נקייה. הדבר קרה כמה פעמים בהיסטוריה של ה-NHL:
ב-3 באפריל 1983, וושינגטון קפיטלס ניצחו עם 0–3 את ניו יורק ריינג'רס עם אל ג'נסן בשערים בשני שלישים הראשונים ופאט ריגין בשליש האחרון.
ב-23 בנובמבר 2006, נאשוויל פרדטורס ניצחו עם 0–6 את ונקובר קנאקס עם השוער טומאש ווקואון שהוחלף בתחילת השליש האחרון על ידי כריס מייסון בשל פציעה.
ב-1 בדצמבר 2009, טורונטו מייפל ליפס ניצחו עם 0–3 נגד מונטריאול קנדיאנס. יונאס גוסטבסון התחיל עם שער, אך הוחלף לאחר השליש הראשון על ידי ג'ואי מקדונלד בשל בעיה בלב.
ב-26 במרץ 2013, פיטסבורג פינגווינס ניצחו את מונטריאול קנדיאנס 0–1 עם מרק-אנדרה פלרי שהתחיל במשחק והוחלף בשל פציעה על ידי טומאש ווקואון בשליש האחרון.
ב-3 בדצמבר 2021, ניו יורק ריינג'רס ניצחו את סן חוזה שארקס 1-0 לאחר שאיגור שסטיורקין נפצע והוחלף על ידי אלכסנדר גאורגייב בשליש השלישי.
ב-10 במרץ 2024, אדמונטון אוילרס ניצחו את פיטסבורג פינגווינס 4-0 לאחר שקלווין פיקארד הוחלף על ידי סטיוארט סקינר ב-1:16 בשליש השני ולא התמודד עם חבטה אחת. לאחר מכן פיקארד חזר בשליש האחרון.
רוגבי

משחקים ללא ניקוד לקבוצה אינם נפוצים לא באיגוד רוגבי ולא בליגה, מכיוון שקל יחסית להבקיע בעיטת עונשין. גמר ליגת הרוגבי של ג'ילט 2005 הייתה הפעם הראשונה שבה אוסטרליה "אופסה" מאז 1981. אין מונח חלופי להתרחשות של קבוצה שלא מצליחה להבקיע, מלבד לומר שהקבוצה הבקיעה "אפס" (או "אפס" או "כלום" בצפון אמריקה). לדוגמה, במשחק בליגה הקלטית בדצמבר 2006 בין מנסטר לקונכט הסתיים עם 0–13 למנסטר; לפיכך נאמר שמנסטר ניצחה "שלוש עשרה-אפס".
דוגמאות לאחרונה של מצבים כאלו באיגוד הרוגבי הבינלאומי כוללות את אנגליה נגד סקוטלנד ב-2014, צרפת נגד איטליה ב-2015, צרפת נגד ארגנטינה ב-2016, סקוטלנד נגד איטליה ב-2017, ניו זילנד נגד דרום אפריקה ב-2017, ניו זילנד נגד אוסטרליה ב-2019, וכן ויילס נגד איטליה ב-2020.
ככלל, קבוצה שממושמעת היטב מבחינה הגנתית, כמו גם מבחינה התנהגותית (לא נותנת בעיטות עונשין), סביר להניח שלא תספוג נקודות. זה עשוי להתרחש גם אם יש הבדל משמעותי במעמד בין שתי הנבחרות, למשל, כאשר סקוטלנד ניצחה את ספרד (ששיחקה בגביע העולם היחיד שלה ברוגבי) 0–48 בגביע העולם ברוגבי 1999, או כאשר אוסטרליה ניצחה את נמיביה 0–142 בגביע העולם ברוגבי 2003.
ראו גם

סוויפ
הערות שוליים

↑  Semi-pro Football / Minor League Football - Team Points Records, semiprofootball.org
↑  "What Does it Mean to Have a "Clean Sheet"?". wiseGEEK. נבדק ב-3 בפברואר 2014. {{cite web}}:  (עזרה)
↑  "Wolves 0–0 Burnley: The pick of the stats". BBC Sport (באנגלית בריטית). נבדק ב-2021-12-06.
↑  "'Phenomenal' Livi clean sheet record - Martindale". BBC Sport (באנגלית בריטית). נבדק ב-2021-12-06.
↑  Gisondi, Joe (13 ביולי 2017). Field Guide to Covering Sports. SAGE Publications. ISBN 9781506315706. {{cite book}}:  (עזרה)
↑  "New York Rangers at Washington Capitals Box Score — April 3, 1983". Hockey-Reference.com. נבדק ב-20 באפריל 2021. {{cite web}}:  (עזרה)
↑  "Vancouver Canucks at Nashville Predators Box Score — November 23, 2006". Hockey-Reference.com. נבדק ב-20 באפריל 2021. {{cite web}}:  (עזרה)
↑  "Toronto Maple Leafs at Montreal Canadiens Box Score — December 1, 2009". Hockey-Reference.com. נבדק ב-20 באפריל 2021. {{cite web}}:  (עזרה)
↑  "Montreal Canadiens at Pittsburgh Penguins Box Score — March 26, 2013". Hockey-Reference.com. נבדק ב-20 באפריל 2021. {{cite web}}:  (עזרה)
↑  "Pickard makes 41 saves, Oilers shut out Penguins | NHL.com". www.nhl.com (באנגלית). 2024-03-10. נבדק ב-2024-04-23.
↑  "Munster 13–0 Connacht". BBC News. 3 בדצמבר 2006. נבדק ב-26 במרץ 2010. {{cite news}}:  (עזרה)
↑  "World Cup Web 100% Unofficial". www.worldcupweb.com. אורכב מ-המקור ב-15 בדצמבר 2006. {{cite web}}:  (עזרה)
↑  "What is the Clean Sheet in Football / Soccer Betting - Definition". 7 בנובמבר 2019. {{cite web}}:  (עזרה)
ג'יאנלואיג'י בופון הנחשב מגדולי השוערים בכל הזמנים מחזיק במספר שיאים בשמירה על רשתות נקיות.
מרטן ברודר מגדולי השוערים בכל הזמנים מחזיק בשיא NHL: הכי הרבה משחקי פלייאוף בהם שמר על רשת נקייה.
גאטאן שרבונייה

גאטאן שרבונייה (בצרפתית: Gaëtan Charbonnier; נולד ב-27 בדצמבר 1988) הוא כדורגלן צרפתי המשחק בעמדת החלוץ באוסר.
קריירה

שרבונייה החל את קריירת הבוגרים שלו בקבוצת חובבים מהליגה הצרפתית הרביעית, לפני שמשך את עינם של הסקאוטים במועדון הספורט פריז סן-ז'רמן.
עם זאת, השחקן לא הצליח להשתלב בקבוצה הבכירה של המועדון, וביוני 2009 חתם על חוזה לארבע עונות עם אנז'ה מהליגה הצרפתית השנייה. שרבונייה הגדיל את מספר השערים שכבש בכל עונה במדי אנז'ה, כשבראשונה כבש שלושה, בשנייה - תשעה, ובשלישית - 16, כשבסך הכל כבש 28 שערים ב-103 משחקים בכל המסגרות בשלוש העונות בהן שיחק במועדון.
ביולי 2012 רכשה אותו מונפלייה מהליג 1 תמורת מיליון וחצי אירו. השחקן לא הצליח להשתלב במועדון, בילה חלק מזמנו בקבוצת המילואים של המועדון ובאוגוסט 2013 נמכר במיליון אירו לסטאד ריימס, גם היא מהליגה הצרפתית הבכירה.
שרבונייה אמנם שיחק מעט בקבוצת המילואים של סטאד ריימס, אך הצליח השתלב בהרכב הקבוצה הבכירה, ובתום עונת 2015/2016 ירד איתה לליגה השנייה.
ב-13 ביולי 2017 עבר לברסט, גם היא מהליגה השנייה, ובתום עונת 2018/2019 העפיל איתה לליג 1, לאחר עונת שיא שבה כבש 27 שערים ב-37 משחקי ליגה.
באוגוסט 2021 חתם באוסר מליגת המשנה הצרפתית.
הערות שוליים

↑  Erwann Penland (8 ביוני 2009). "Angers: Gaetan Charbonnier (PSG) a signé". foot-national.com. נבדק ב-20 ביוני 2012. {{cite web}}:  (עזרה)
↑  "Angers Sco : Gaëtan Charbonnier a signé à Montpellier". Ouest-France (בצרפתית). נבדק ב-12 באוקטובר 2017. {{cite news}}:  (עזרה)
↑  "Gaëtan Charbonnier, première recrue!" (בצרפתית). Montpellier HSC. 20 ביוני 2012. אורכב מ-המקור ב-23 ביוני 2012. נבדק ב-20 ביוני 2011. {{cite web}}:  (עזרה)
↑  Erwann Penland (20 ביוני 2012). "Montpellier: Charbonnier et Congre arrivent" (בצרפתית). foot-national.com. נבדק ב-20 ביוני 2012. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאטאן שרבונייה".
ג'ושוע אובייסי

| --- | --- |

 לידה:  23 במאי 2000 (בן 24) מינכן, גרמניה
 עמדה:  סמול פורוורד
 גובה:  1.98
 קבוצות כשחקן
 2018–2021   2021–:  ס.אוליבר וירצבורג   באיירן מינכן
 
ג'ושוע אובייסי (בגרמנית: Joshua Obiesie; נולד ב-23 במאי 2000) הוא כדורסלן גרמני המשחק בעמדת הסמול פורוורד בבאיירן מינכן.
קריירה

ב-23 בנובמבר 2018 חתם אובייסי בס.אוליבר וירצבורג מהבונדסליגה הגרמנית. ב-12 בדצמבר 2018 הוא ערך את הופעת הבכורה שלו בקבוצה, כשרשם 8 נקודות ו-7 ריבאונדים בניצחון קבוצתו 95–77 על סיגל פרישטינה במסגרת היורופקאפ. ב-26 בדצמבר, בהופעת הבכורה שלו בבונדסליגה, רשם 12 נקודות, ארבעה אסיסטים ושלוש חטיפות במשחק נגד באיירן מינכן. ב-27 בפברואר 2019 נבחר למשחק האולסטאר של הבונדסליגה. ב-21 באפריל 2019 הכריז על כוונתו להתמודד בדראפט 2019 ב-NBA, אך לא נבחר.
ב-23 ביולי 2021 חתם בבאיירן מינכן, המשחקת בבונדסליגה וביורוליג.
הערות שוליים

↑  Würzburg angelt sich „Riesen“-Talent - Sportvereine in der Region, www.fnweb.de (בגרמנית)
↑  Bayern feiern zwölften Sieg im zwölften Spiel, sport.de (בגרמנית)
↑  Joshua Obiesie führt den Süden an: Die Nominierungen für das NBBL ALLSTAR Game 2019, www.easycredit-bbl.de
↑  "Joshua Obiesie declares for NBA Draft". Sportando (באנגלית אמריקאית). נבדק ב-2022-06-25.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ושוע אובייסי".
יחסי סינגפור–שווייץ

| יחסי סינגפור–שווייץ |
| --- | --- |
סינגפור: שווייץ


סינגפור: שווייץ
שטח (בקילומטר רבוע)
719.20: 41,277
אוכלוסייה
5,845,287: 8,937,264
תמ"ג (במיליוני דולרים)
501,428: 884,940
תמ"ג לנפש (בדולרים)
85,783: 99,017
משטר
רפובליקה: רפובליקה קונפדרטיבית

יחסי סינגפור–שווייץ הם היחסים הדיפלומטיים הרשמיים שבין רפובליקת סינגפור לבין הקונפדרציה השווייצרית.
היסטוריה

בין רפובליקת סינגפור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת סינגפור לבין הקונפדרציה השווייצרית הם יחסים דיפלומטיים ידידותיים שמלאים בשיתופי פעולה בתחומים כלכליים, חינוכיים ופיננסיים. בין שתי המדינות דמיון רב מבחינת שיטה כלכלית.
שווייץ וסינגפור כוננו לראשונה את יחסיהן הדיפלומטיים בשנת 1967. יחסי המסחר שבין שווייץ לאזור סינגפור החלו בין השנים 1835–1839.
הצהרת ידידות בין שתי המדינות נחתמה במאי 2014 על מנת לחזק את הקשרים הקיימים. ההצהרה כללה שיפור של השיח הפוליטי השותף והיא מעודדת שיתוף פעולה קרוב הרבה יותר בתחומים: כלכלה, פיננסים, מחקר והשקעות בין שתי המדינות שנחשבות למדינות הקפיטליסטיות ביותר בעולם על פי מדד החירות.
שווייץ וסינגפור התחייבו ליצור דיאלוג משותף בנושאים פיננסיים באפריל 2015.
מאז 2015 מתקיימת בין שתי המדינות תוכנית חינוכית משותפת של חילופי תלמידים.
יחסים כלכליים

סינגפור היא שותפת הסחר החשובה ביותר של שווייץ באזור דרום-מזרח אסיה. לאחר חתימת הסכם הסחר החופשי בין המדינה לבין איגוד הסחר החופשי האירופי בשנת 2003 (שהיה ההסכם הראשון של הארגון עם מדינה אסייתית), גדלו היקפי שיתופי הפעולה הכלכליים בין שתי המדינות והסחר צמח בהתאמה.
המרכז העסקי השווייצרי והוועדה הקבועה השווייצרית–אסייתית מספקות תמיכה לארבע מאות חברות שונות שפועלות בסינגפור. המרכז העסקי השווייצרי פועל גם באינדונזיה, וייטנאם ומלזיה הסמוכות והעניות יותר. מספר רב של חברות מחזיקות משרדים אזוריים בסינגפור ושתי המדינות מקדמות גם את התיירות האחת אצל השנייה.
שווייצרים בסינגפור

על פי הלשכה השווייצרית המרכזית לסטטיסטיקה, בסוף שנת 2017 התגוררו בסינגפור שלושת אלפים מאתיים וחמישים אזרחים שווייצרים.
נציגויות דיפלומטיות

שווייץ מיוצגת בסינגפור בדרג השגרירות באמצעות שגרירות רשמית שהיא מחזיקה בעיר המדינה.
סינגפור אינה מיוצגת בשווייץ בדרג השגרירות. סינגפור מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
רבן שמעון בן גמליאל הזקן

רַבַּן שִׁמְעוֹן בֶּן גַּמְלִיאֵל הַזָּקֵן (רשב"ג הראשון) – (נפטר לערך בשנת 70) היה תנא בשלהי הדור הראשון של התנאים ונשיא הסנהדרין סמוך לחורבן בית שני. צאצא למשפחת הלל הזקן, ואחד מעשרת הרוגי מלכות. היה מראשי השלטון בירושלים, יחד עם הכהנים הגדולים חנן בן חנן ויהושע בן גמלא.